Държавен вестник, бр. 43, 2005 г., стр. 11

Б Р О Й  43
Д Ъ Р Ж А В Е Н   В Е С Т Н И К
С Т Р .  11
(5) Производството пред съда може да бъде
спряно само на основание чл. 71, ал. 6.
(6) Решението на Върховния касационен съд
е окончателно.
Г л а в а  п е т а
ИМУЩЕСТВЕНА ОТГОВОРНОСТ
Основание
Чл. 74. (1) Частният съдебен изпълнител
отговаря за вредите, които неправомерно е
причинил при изпълнение на своята дейност.
(2) Държавата не отговаря за действията на
частния съдебен изпълнител.
Г л а в а  ш е с т а
АДМИНИСТРАТИВЕН КОНТРОЛ ВЪРХУ
ДЕЙНОСТТА НА ЧАСТНИЯ СЪДЕБЕН
ИЗПЪЛНИТЕЛ
Контролни органи
Чл. 75. Министърът на правосъдието упраж-
нява контрол върху дейността на всеки частен
съдебен изпълнител чрез инспектори от Ми-
нистерството на правосъдието.
Форма на контрол
Чл. 76. (1) Проверка на дейността на част-
ния съдебен изпълнител се назначава със за-
повед на министъра на правосъдието служеб-
но, по повод сигнал или жалба на заинтересо-
ваното лице, както и по предложение на Съве-
та на камарата. Заповедта не подлежи на об-
жалване, като копие от нея се изпраща на
Съвета на камарата.
(2) Инспекторът има право на свободен дос-
тъп до кантората и служебния архив на частния
съдебен изпълнител. При констатиране на на-
рушения инспекторът може да прави копия от
документи.
(3) Инспекторът има достъп до специални-
те банкови сметки по чл. 24, ал. 1.
(4) Министърът на правосъдието може да
отправя препоръки до отделен частен съдебен
изпълнител и до камарата за отстраняване на
констатирани недостатъци.
Годишен отчет
Чл. 77. В срок три месеца след края на всяка
година частният съдебен изпълнител предста-
вя в Министерството на правосъдието годишен
отчет за дейността си. Изискванията към го-
дишния отчет се определят в наредба на минис-
търа на правосъдието.
Г л а в а  с е д м а
ТАКСИ И РАЗНОСКИ ПО ИЗПЪЛНЕНИЕТО
Основание и размер
Чл. 78. (1) Такси по изпълнението се съ-
бират за:
1. извършването на изпълнителни действия;
2. извършването на други действия.
(2) Размерът на таксите по изпълнението се
определя с тарифа на Министерския съвет по
предложение на министъра на правосъдието
след съгласуване с камарата.
(3) Частните съдебни изпълнители могат да
договарят допълнителни възнаграждения, като
изплатените в по-висок размер суми не се смя-
тат за разноски по изпълнението и не се дължат
от длъжника.
Събиране на такси по изпълнението
Чл. 79. (1) За събиране на таксите по изпъл-
нението се изготвя сметка в два или повече
еднообразни екземпляра, подписани от частния
съдебен изпълнител, единият от които се връч-
ва на задълженото лице.
(2) В сметката се посочват разпоредбите, въз
основа на които се дължат таксите, материален
интерес при пропорционалната такса, сумите
на дължимите такси и допълнителни разноски,
размерът на получената предплата и последи-
ците при неплащане.
(3) За дължимите неплатени такси и разнос-
ки окръжният съд издава изпълнителен лист.
Авансови такси
Чл. 80. За всяко действие на частния съде-
бен изпълнител се внася авансова такса съглас-
но тарифата по чл. 78, ал. 2.
Субсидирани такси по изпълнението
Чл. 81. (1) Дължимите авансови такси по
изпълнението на вземане за издръжка, за пре-
даване на дете, както и на вземане на работник
по трудово правоотношение се изплащат от
бюджета на съответния окръжен съд.
(2) Субсидираната такса се възстановява по
бюджета на съда, ако бъде събрана от длъжни-
ка по изпълнението.
Обикновени такси по изпълнението
Чл. 82. Обикновените такси по изпълнение-
то се събират само за действия, изрично посо-
чени в тарифата, и не зависят от материалния
интерес.
Пропорционални такси по изпълнението
Чл. 83. (1) Пропорционалните такси се
събират в процент според материалния инте-
рес и имат определен минимален и максима-
лен размер.
(2) Процентът на пропорционалната такса
според материалния интерес намалява с уве-
личаване на интереса.
(3) За определени действия тарифата може
да предвиди таксата по ал. 1 да се събира в на-
мален или в увеличен размер.
Допълнителна такса по изпълнението
Чл. 84. (1) Допълнителната такса по изпъл-
нението се дължи за действия по индивидуално
принудително изпълнение в неработно време
или в почивни и празнични дни.
(2) Таксата по ал. 1 не може да надхвърля
размера на основната такса.